ኣይተ መንግሽ፡ ኮማንድ ፖስት ይኹን ቢሮ ጥዕና ክልል ሙሉእ ሰሪሑ'ኳ እንተዘይበልና፡ ክሳብ 80 ሚእታዊት ፅቡቕ ስራሕ ኢና እናሰራሕና ንርከብ። ልክዕ'ዩ ኣብቲ ሕብረተሰብ ዕሽሽ ምባላት ኣለዉ። እቲ ኮሮናቫይረስ እንታይ ዓይነት ጉድለት እንተገይርና ኢና ከም ውልቀ፣ ከም ስድራን ከም ማሕበረሰብን፡ ካብ ሓደ ናብ ካልእ ክመሓላለፍ ዝኽእል ዝብል፡ ብሚድያ ትምህርቲ ክወሃብ፣ ሕብረተሰብ ክፈልጥ ኣብ ምግባር፣ ዘለዋ ውዳበታት እውን ኣብዚ ክነጥፋ ንሰርሕ ኣለና። እቲ ቢሮ ኣብ ሕብረተሰብ ክፍተታት ከምዘሎ ይኣምን እዩ። ቢቢሲ፡እቲ ናይ ሕብረተሰብ ልሙድ ህይወት ምንባር እኮ፡ ክንድቲ ዝድለ ናይ ግንዛበ ስራሕ ከምዘይተሰርሐ እዩ ዘርእይ። መራኸብቲ ሓፋሽ'ውን፡ ኣብ ፖለቲካዊ ዛዕባታት እየን ተፀሚደን ዘለዋ። 80 ሚእታዊት ብጣዕሚ ብዙሕ ቁፅሪ እዩ?
